**NEĮGALIŲJŲ REIKALŲ TARYBOS POSĖDŽIO PROTOKOLAS**

2017-09-18 Nr. TAR1- 118

Posėdis įvyko 2017-09-06.

Posėdžio pirmininkas Kazys Bagdonas.

Posėdžio sekretorius Kazys Bagdonas.

Dalyvavo: Nina Puteikienė, Adolfas Ruškys, Vladas Alsys, Sigita Kurmelienė, Laima Stelingienė, Saulius Liekis, Janina Tulabienė, Danutė Daukantienė, Aušra Dragašienė, Irena Šakalienė.

Svečiai: Klaipėdos miesto savivaldybės Investicijų ir ekonomikos departamento direktorius Ričardas Zulcas ir vyriausioji specialistė Monika Lygnugarienė.

DARBOTVARKĖ:

1. Dėl Danės skvero projekto pritaikymo neįgaliesiems.
2. Kiti klausimai.
3. SVARSTYTA. Danės skvero pritaikymas neįgaliesiems.

Buvo sutarta, kad į susirinkimą atvyks ,,Hidrostatybos projektai“ projekto vadovas Saulius Aužbikavičius arba kiti atstovai, bet antradienį atšaukė savo ir kolegų dalyvavimą, todėl buvo pakviesti svečiai iš Klaipėdos miesto savivaldybės Investicijų ir ekonomikos departamento, kurie pristatė Danės skvero projekto pagrindinius aspektus.

Klausimas: Kazys Bagdonas. Papildė ir Laima Stelingienė. Projekte nematyti, kur bus reljefiniai takai skirti regėjimo negalią turintiems žmonėms. Ar jie bus šiame projekte?

Atsakymas: Ričardas Zulcas. Mes pasižymėsime šią pastabą.

 Klausimas: Nina Puteikiėnė. Dėl krantinių atitvarų. Ar jos bus tokios atviros ir pavojingos?

Atsakymas: Pagal projektą, dalis atitvarų bus aukštesni, dalis - žemi. Remimąsi kitų Europos miestų krantinių pavydžiais.

Daugelis NRT narių dėl tokio sprendimo liko nepatenkinti, nes tai neužtikrina žmonių saugumo.

Klausimas: Saulius Liekis. Ar Danės skvere vaikų žaidimų aikštelėje bus vaikams su negalia pritaikytų įrenginių.

Atsakymas: Taip bus. Kaip minėjome, planuojama, kad visuose Klaipėdos parkuose, kur yra žaidimų aikštelės, bus tokių įrenginių.

Klausimas: Nina Puteikienė. Kaip bus prižiūrimos medinės zonos prie vandens?

Atsakymas: Monika Lygnugarienė. Ten bus kietmedis, kuris yra ilgalaikis, dėl to, kad yra impregnuotas, o taip pat bus nuolat valomos tos zonos.

Klausimas: Kazys Bagdonas. Ar šioje zonoje bus tualetas, kuris bus pritaikytas žmonėms, turintiems negalią.

Atsakymas: Taip visi tualetai bus pritaikyti.

Klausimas. Laima Steligienė. Ar šviesoforai Danės skvero zonoje bus garsiniai?

Taip. Šviesoforai bus garsiniai.

Klausimas: Kazys Bagdonas. Šalia Danės skvero bus bastionų tiltas, kuriuo vyks nuolatinis autotransporto priemonių judėjimas. Kaip bus sprendžiami saugumo, garso, užterštumo klausimai?

Atsakymas: Ričardas Zulcas. Bus garsinės sienelės, atitvarai, taip pat bus sureguliuotas greitis ir t.t.

Klausimas: Nina Puteikienė. Kaip bus pasielgta su medžiais Danės skvere?

Atsakymas: Ričardas Zulcas. Dedrologai geriausiai atsakytų į šį klausimą. Jie patys nustatys, kurie medžiai yra sergantys, kuriuos reikia šalinti. Taip pat dėl išsikišusių šaknų į paviršių, kas gali trukdyti laisvai judėti.

 NUTARTA:

Donatas Kaubrys turi gerai išanalizuoti projektą ir prižiūrėti viską, kaip reikalauja STR ( Statybų techninis reglamentas) ir pateikti savo pastabas projekto vykdytojams.

 Pateikti protokolą svečiams iš Klaipėdos miesto savivaldybės Investicijų ir ekonomikos departamento, bei projektuotojams.

1. SVARSTYTA. Dėl lauko kavinių terasų.

Adolfas Ruškys atkreipė dėmesį, kad Klaipėdoje į lauko kavines žmonėms su judėjimo negalia yra sunku patekti, nes nėra padarytų nuožulnių įvažiavimų. Tai taip pat svarbu ir mamoms su vežimėliais.

 NUTARTA:

 Suformuoti raštą savivaldybei, kuriame turi būti siūlymas, kad derinant lauko kavinių terasų projektus, juose būtų nuožulnūs įvažiavimai, kitų atveju - netvirtinti.

1. SVARSTYTA. Dėl pakilų, skirtų žmonėms su judėjimo negalia miesto švenčių metu.

Adolis Rūškys atkreipė dėmesį, kad „Jūros šventės“ organizatoriai buvo prižadėję įrengti pakylas žmonėms su judėjimo negalia, bet jų nebuvo.

NUTARTA:

Suformuoti raštą savivaldybei, kuriame būtų nurodyta, kad Klaipėdos savivaldybė, kaip „Jūros šventės“ paslaugų pirkėja, į konkurso sąlygas įtrauktų pakylą, kuri būtų skirta žmonėms su judėjimo negalia.

1. SVARSTYTA. Dėl pakeltuvo bendruomenės namams.

Nina Puteikienė pateikė pastebėjimą, kad Debreceno gatvėje esančiuose namuose lankosi daug garbingo amžiaus senjorų, žmonių su negalią, todėl būtina ten įrengti pakeltuva.

NUTARTA:

Suformuoti raštą savivaldybei, kuriame pateikti siūlymą, dėl pakeltuvo bendruomenės namams.

1. SVARSTYTA. Dėl papildomo maršruto įtraukimo.

Aušra Dargašienė rekomendavo teikti siūlymą Klaipėdos savivaldybei nuo NRT, kad Klaipėdos miesto keleivinis transportas papildomai sustotų prie Šv. Praciškaus Asižiečio onkologinio centro. Pagrindinis argumentas, kad po įvairių procedūrų tokiems žmonėms pėsčiomis eiti didesnius atstumus yra labai sunku.

NUTARTA:

Suformuoti raštą savivaldybei, kuriame NRT rekomenduoja rasti papildomų lėšų žmones išleisti prie Šv. Praciškaus Asižiečio onkologinio centro.

1. SVARSTYTA. Kiti klausimai.

 Audronė Liesytė iškėlė klausimą dėl kasmetinės žmonių su negalia konferencijos, kurios šiemetinė tema – kultūros prieinamumas žmonėms su negalia. Kalbėta apie užsienio praktiką, vykdomus ar būsimus projektus, kuriais bus siekiami tam tikri rezultatai.

Nina Puteikienė pasiūlė konferenciją daryti Jūrų muziejuje, bet dėl susisiekimo, šia mintimi suabejota.

Kazys Bagdonas pasiūlė kviesti pranešėjus iš Neįgaliųjų forumo, kurie norėtų pasidalinti patirtimi šia tema.

 NUTARTA: Išsamiau paanalizuoti galimas pranešimų temas ir jų pranešėjus el. konferencijų grupėje.

|  |  |
| --- | --- |
| Posėdžio pirmininkas | Kazys Bagdonas |
|  |
| Posėdžio sekretorius | Kazys Bagdonas |